Fundur bygginganefndar Vopnafjarðarhrepps 14. ágúst 2008 , haldinn í Miklagarði kl. 12.00 Einnig mættir : Magnús Már Þorvaldsson , er ritaði fundargerð , og Björn Heiðar Sigurbjörnsson , aðstoðarslökkviliðsstjóri . Varaformaður , er stýrði fundi , óskaði eftir í upphafi fundar að fá heimild til að taka fyrir erindi Rarik , sem felst í að fyrirhuguð samþykkt bygging verði færð um 2 m. til austurs og 4 m. til norðurs v / aðstæðna á klöpp . Samþykkt að taka erindið fyrir – og erindi Rarik samþykkt síðan samhljóða . 1. mál : Fundargerð skipulags - og bygginganefndar frá 09. júlí sl. lögð fram . Fundargerðin samþykkt samhljóða . 2. mál : Veiðihús við Selá – Bygginganefndarteikningar með byggingarlýsingu unnar af hönnuðum Teiknistofunnar Óðinstorgi , dags. 31. júlí 2007 , lagðar fram , endurbættar . Ennfremur umsögn Gunnars H. Kristjánssonar , bygginga - og brunaverkfræðings , dags. 08.07.08 . Áður lagt fyrir nefndina þann 09. júlí sl . Óskað er heimildar til framkvæmda . Gerð var nánari grein fyrir málinu af Magnúsi Má , sem áður hefur verið tekið til umræðu í nefndinni . Skipulags - og bygginganefnd samþykkir erindið og felur byggingafulltrúa að ganga frá málinu þegar fullnægjandi gögn liggja fyrir . Rétt þykir að minna á að vatnspósti verði fyrir komið , á uppdrætti , í nágrenni byggingarinnar svo sem segir í lýsingu um brunavarnir . Samþykkt samhljóða . 3. mál : Olíudreifing ehf. – Nýjar löndunar - og afgreiðslulagnir fyrir eldsneyti og lýsi . Fyrirtækið sækir um ásamt HB Granda um framkvæmdaleyfi vegna afgreiðslu – og löndunarlagna , sbr. bréf dags. 05.08.08 og uppdrætti sama dag , unnir af GKS . Skipulags - og bygginganefnd samþykkir erindi Olíudreifingar ehf. fyrir sitt leyti og vísar áfram til hafnarnefndar til endanlegrar afgreiðslu . Byggingafulltrúi gefi út byggingarleyfi í framhaldi af afgreiðslu hafnarnefndar . Samþykkt samhljóða . 4. mál . HB Grandi hf. – Óskað er heimildar til að reisa mjöl - og löndunarkrana við viðlegukant sunnan frystigeymslu fyrirtækisins , sbr. bréf Vilhjálms Vilhjálmssonar , dags. 10. júlí 2008 . Framlagðir uppdrættir VST hf. , dags. í júní 2008 . Skipulags - og bygginganefnd samþykkir erindi HB Granda hf. fyrir sitt leyti og vísar áfram til hafnarnefndar til endanlegrar afgreiðslu . Byggingafulltrúi gefi út byggingarleyfi í framhaldi af afgreiðslu hafnarnefndar . Samþykkt samhljóða . Fleira ekki tekið fyrir , fundi slitið kl. 12.45 .